廖子妤為出席電影金像獎備戰加操:一唔做運動個人瘦得好快
廖子妤(Fish)和栢天男(Adam)今日(9/4)齊齊現身席時裝品牌活動。廖子妤受訪時透露為了有更佳的狀態出席《第42屆香港電影金像獎頒獎典禮》,競逐「最佳女配角」,特意找私人健身教練陪操肌:「因為呢一年不停咁拍戲,一唔做運動個人會瘦得好快,變咗我呢一年成個人都細隻咗,係冇晒肌肉。而我噚日再次去操返之後,發覺原來嘅肌肉從來都冇離開過我咁。但當我一瞓醒佢又瘦返,距離金獎像仲有幾日時間,唯有加把勁勤力啲,我都想出到嚟個身型會靚啲。」
栢天男接著說:「今次呢套電影《毒舌大狀》獲提名多個獎項,我能夠同咁多位好戲之人合作,係令我獲益良多,所以我係好期待當晚見到阿Fish攞獎,我同佢喺電影入面飾演兩公婆,雖然我同佢係冇咩嘢講,但我同佢係有好多內心戲,係有好多層次感,所以我對佢攞獎係好有信心。」